L 273/38 Jurnalul Oficial al Uniunii Europene 15.10.2013 DECIZIA DE PUNERE ÎN APLICARE A COMISIEI din 11 octombrie 2013 de recunoaștere a unor părți ale Uniunii ca fiind indemne de varrooză la albine şi de stabilire a garanțiilor suplimentare solicitate în cadrul schimburilor comerciale din interiorul Uniunii și a importurilor pentru a proteja statutul indemn de varrooză al acestora [notificată cu numărul C(2013) 6599] (Text cu relevanță pentru SEE) (2013/503/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care regle- mentează schimburile și importurile în Comunitate de animale, material seminal, ovule și embrioni care nu se supun, în ceea ce priveşte cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE (!), în special articolul 15 alineatul (2), întrucât: (1) Directiva 92/65/CEE stabilește cerințele de sănătate animală care reglementează comerţul și importurile în Uniune de animale, material seminal, ovule şi embrioni care nu se supun cerințelor de sănătate animală prevăzute în actele specifice ale Uniunii menționate în anexa F la aceasta. (2)  Varrooza la albine este enumerată în anexa B la Directiva 92J65|CEE. Aceasta este cauzată de acarieni ectoparaziți din specia Varroa şi a fost semnalată la nivel mondial. (3) Articolul 15 din Directiva 92/65/CEE prevede că, în cazul în care un stat membru consideră că teritoriul său ori parte din teritoriul său nu prezintă una dintre bolile enumerate în anexa B la respectiva directivă, acesta urmează să transmită Comisiei documentația adecvată, pe baza unei decizii care urmează să fie adoptată. (4) Varrooza se răspândeşte prin circulația larvelor de albine şi prin contact direct între albinele adulte infestate. Acesta din urmă este posibil numai pe teritoriul din raza de zbor a albinelor. În consecință, numai teritoriile în care deplasarea familiilor de albine și a larvelor poate fi controlată şi care sunt suficient de izolate din punct de vedere geografic pentru a preveni migrația albinelor din exterior pot fi recunoscute ca indemne de boală. În plus, autoritățile competente trebuie să dovedească, prin rezul- tatele unei supravegheri extinse, că regiunea este, într- adevăr, indemnă de varrooză și că, pentru a menţine acest statut, introducerea de larve de albine și de albine vii este strict controlată. (!) JO L 268, 14.9.1992, p. 54. (5)  Finlanda a solicitat Comisiei să recunoască Insulele Aland ca o parte din teritoriul său care este indemnă de varrooză. Articolul 355 alineatul (4) din Tratatul privind funcţionarea Uniunii Europene prevede că dispozițiile tratatelor se aplică Insulelor Aland în confor- mitate cu dispozițiile cuprinse în Protocolul nr. 2 la Actul privind condițiile de aderare a Republicii Austria, a Repu- blicii Finlanda şi a Regatului Suediei. (6)  Insulele Aland sunt un grup de insule situate între Golful Botnic şi Marea Baltică și sunt, prin urmare, suficient de separate din punct de vedere geografic de zone potențial infectate cu varrooză. (7) Varrooza este o boală cu declarare obligatorie în Insulele Aland și nici larvele neeclozate şi eclozate, nici albinele melifere adulte nu pot fi mutate din Finlanda continentală în Insulele Aland. Finlanda a ţinut sub observație, timp de mai mulți ani, populația de albine din insule. Pe baza respectivei supravegheri, Finlanda poate să confirme, în prezent, absenţa bolii în Insulele Aland. Ca urmare, partea respectivă din teritoriul finlandez poate fi considerată indemnă de boala respectivă. (8)  Garanțiile suplimentare solicitate în cadrul schimburilor comerciale ar trebui, prin urmare, să fie definite, luând în considerare măsurile deja puse în aplicare de către Finlanda în legislația sa naţională. (9)  Pentru stabilirea condițiilor prealabile pentru modelele de certificate sanitare pentru circulația în interiorul Uniunii a albinelor vii între teritorii ale Uniunii indemne de Varroa, ar trebui să fie stabilită o autorizare suplimentară în cadrul certificatului sanitar prezentat în partea 2 din anexa E la Directiva 92/65/CEE. În plus, ar trebui iden- tificată unitatea veterinară locală a zonei sau zonelor indemne de varrooză printr-un cod TRACES, în confor- mitate cu Decizia 2009/821/CE a Comisiei (?). (?) Decizia 2009/821/CE a Comisiei din 28 septembrie 2009 de stabilire a unei liste de puncte de control la frontieră, de fixare a anumitor reguli privind controalele efectuate de către experții vete- rinari ai Comisiei și de determinare a unităților veterinare în cadrul sistemului TRACES (JO L 296, 12.11.2009, p. 1).